Franz Josef-land - Wikipedia
Inheemse naam: Земля́ Фра́нца-Ио́сифа
Nasa-Satellietbeeld van Franz Josef-land
Koördinate 80°40′N 54°51′O﻿ / ﻿80.667°N 54.850°O﻿ / 80.667; 54.850Koördinate: 80°40′N 54°51′O﻿ / ﻿80.667°N 54.850°O﻿ / 80.667; 54.850
Totale eilande 191
Oppervlakte 16 134 vk km
Hoogste punt Wilczek-land 670 m
Bevolking 11 (Russiese soldate)
Kaart van Franz Josef-land
Franz Josef-land (Russies: Земля́ Фра́нца-Ио́сифа, Zemlya Frantsa-Iosifa) is 'n argipel in die Arktiese Oseaan en is genoem ná Frans Josef, keiser van die Keiserryk Oostenryk en later Oostenryk-Hongarye. Die argipel is noord van Nowaja Zemlja, oos van Svalbard, wes van Sewernaja Zemlja en suid van die Noordpool geleë. Dit grens aan die Arktiese Oseaan in die noorde, die Barentssee in die suidweste en die Karasee in die suidooste.
Die eerste amptelike verwysing dateer van die Oostenryks-Hongaarse Noordpool-ekspedisie van 1873 onder leiding van Julius von Payer en Karl Weyprecht, wie die argipel ná die destydse keiser Frans Josef genoem het. In 1926 is die argipel deur die Sowjetunie geannekseer.
Die Kaap Fligely op Rudolfeiland is die mees noordelike punt van Eurasië en sowat 900 km suid van die Noordpool. Net Groenland en Ellesmere-eiland van die Kanadese Arktiese Argipel strek verder noord.
Franz Josef-land se bevolking bestaan net uit 11 Russiese Militêre basispersoneel. Die argipel behoort administratief tot die Archangelsk-oblast van die Noordwestelike Federale Distrik.
↑ (en) "Franz-Josef-Land". Encyclopædia Britannica. Verkry op 16 Julie 2017.
Wikimedia Commons het meer media in die kategorie Franz Josef-land.
Ontsluit van "https://af.wikipedia.org/w/index.php?title=Franz_Josef-land&oldid=1617583"
Die bladsy is laas op 19 November 2017 om 01:09 bygewerk.